Tshwarelo ke ntho e kgolo bophelong. Ha o foseditse motho o tshwanela ho kopa tshwarelo. Eo ho kotjwang tshwarelo ho yena le yena o tshwanela ho amohela kopo eo hore ho tle ho be le kgotso pakeng tsa ba fosetsaneng. Ha o sa tshwarela motho ya o foseditseng ha ho ka etsahala hore a hlokahale le wena ha o fumane phomolo moyeng. O a kgathatseha, o bone e ka re hoja o mo tshwaretse mohlomong a ka be a sa hlokahala. 4Jwale Jakobo a romela hore a bitsetswe Ragele le Lea, ba tle naheng, mohlapeng wa hae, 5mme a re ho bona: “Ke bona hore sefahleho sa ntata lona ha se sa le jwaloka maoba le maobane. Empa Modimo wa ntate o nnile a ba le nna. 6Le a tseba hore ke sebeleditse ntata lona ka matla a ka wohle; 7feela ntata lona o nqhekanyeditse, mme ka makgetlo a leshome a fetola moputso wa ka. Empa Modimo ha a a ka a mo dumella ho nketsetsa bokgopo. 8Ha a ne a re: <Moputso wa hao e tla ba tse rolo, le tse tshasana>; mohlape wohle o ne o ye o tswale tse rolo, le tse tshasana, mme ha a ne a re: <Moputso wa hao e tla ba tse phatshwana, le tse thoboshana>; mohlape wohle o ne o ye o tswale tse phatshwana, le tse thoboshana. 9Modimo o amohile ntata lona diphoofolo tsa hae, mme a nnea tsona.